|  |  |  |
| --- | --- | --- |
| **Aadressid:** |  |  |
| |  | | --- | | Vastavalt nimekirjale | |  | | Meie | 16.10.2025 nr 4.2-1/7197-22 |

**Kangelaste prospekt 37 maa-ala detailplaneeringu kehtestamisest**

Narva Linnavalitsuse Arhitektuuri- ja Linnaplaneerimise Amet teatab Kangelaste prospekt 37 maa-ala detailplaneeringu kehtestamisest Narva Linnavolikogu 25.09.2025 otsusega nr 55.

Kehtestatud Kangelaste prospekt 37 maa-ala detailplaneeringu (halduslepingu nr 01/2023 alusel planeerija on OÜ Projekteerimiskeskus, registrikood 11003881, töö nr 212/0221) eesmärk on Kangelaste prospekt 37 krundile (katastritunnus 51104:001:0066, pindala 8 320 m², katastriüksuse sihtotstarve - elamumaa 100%) ärimaa maakasutuse sihtotstarbe ja ehitusõiguse määramine kaubandushoone ning selle juurde kuuluva taristu ehitamiseks. Krundi maksimaalne lubatud täisehitusprotsent on 30%. Kangelaste prospekt 37 krundile võib püstitada äri ja kaubandusega tegeleva hoone maksimaalse ehitisealuse pinnaga kuni 2500 m² ning brutopinnaga 3000 m². Rajatiste ehitamist ei piirata. Kavandatava hoone suurim lubatud kõrgus maapinnast on 9 meetrit, absoluutne kõrgus 23,3 meetrit maapinnast. Hoone katusetüüp ja katusekalle lahendatakse arhitektuurse ehitusprojekti koostamise käigus lähtudes konkreetsetest vajadustest.  
Kangelaste prospekt 37 maa-ala detailplaneeringut menetleti Narva linna üldplaneeringu kohasena.

Detailplaneeringu realiseerumisel avaldub positiivne sotsiaal-majanduslik mõju uute investeeringute näol: uue ärihoone rajamine loob töökohti nii ehitusperioodil kui ka pärast hoone valmimist (nt kaubandus-, teenindus- ja kontoritöö). Planeering toob kaasa taristu parendamise või uute ühenduste rajamise, mis võib soodustada edasist arengut piirkonnas. Planeeringu elluviimisega kaasnevad mõjud valdavalt positiivsed, eeldusel et ehitustegevus toimub kooskõlas kehtivate õigusaktidega ja keskkonna ning kultuuripärandi kaitse on tagatud.

Lugupidamisega

/allkirjastatud digitaalselt/

Peeter Tambu

peaarhitekt (direktori asetäitja)

Tatjana Nikolajenkova

5837 3585, tatjana.nikolajenkova@narva.ee